open-index/open-wikipedia-markdown huggingface dataset:
מסכת כלים

**מסכת כלים** היא המסכת הראשונה בסדר טהרות, שהוא הסדר השישי והאחרון במשנה. יש בה שלושים פרקים והיא המסכת הארוכה ביותר במשנה. התוספתא על מסכת זו בעלת 25 פרקים ומחולקת ל"בבא קמא" "בבא מציעא" ו"בבא בתרא". מסכת זו דנה בפרטי דיני הטומאה והטהרה של כל סוגי הכלים.

על המסכת אין תלמוד בבלי או תלמוד ירושלמי.

מסכת כלים מסתיימת באמרתו של רבי יוסי: "אשריך כלים שנכנסת בטומאה ויצאת בטהרה", בכוונו לכך שהמסכת מתחילה במילים "אבות הטומאות" ומסתיימת במילים "והאפרכס של זכוכית טהורה". דברים אלו מוכיחים שכבר בדורו של רבי יוסי, דור אחד לפני מסדר המשנה רבי יהודה הנשיא, הייתה קיימת מסכת עם סידור של מילותיה.

## מיקומה של המסכת בסדר טהרות
לפי הקדמתו של הרמב"ם למשנה, מסכת כלים נכללת בסדר טהרות מכיוון שהיא כוללת פירוט של עיקרי הטומאות ומתוך כך שמובאים בה הדברים שמקבלים טומאה והדברים שאינם מקבלים, היא מלמדת אותנו על כל מה שטמא ומה שלא.

## פרקי המסכת
# **אבות הטומאות** (תשע משניות) – הרמות השונות של אבות הטומאה ועשר הרמות של קדושה.
# **כלי עץ** (שמונה משניות) – פרקים ב'–י' עוסקים בהלכות כלי חרס.
# **שיעור כלי חרס ליטהר** (שמונה משניות)
# **החרס שאינו יכול לעמוד** (ארבע משניות)
# **תנור תחילתו ארבעה** (אחת עשרה משניות)
# **העושה שלֹשה פטפוטים בארץ** (ארבע משניות)
# **הקלתות של בעלי בתים** (שש משניות)
# **התנור שחצצוֹ בנסרים** (אחת עשרה משניות)
# **מחט או טבעת שנמצאו** (שמונה משניות)
# **אלו כלים מצילין בצמיד פתיל** (שמונה משניות)
# **כלי מתכות** (תשע משניות) – פרקים י"א–י"ד עוסקים בהלכות כלי מתכת.
# **טבעת אדם** (שמונה משניות)
# **הסייף והסכין והפגיון** (שמונה משניות)
# **כלי מתכות כמה הוא שיעורן** (שמונה משניות)
# **כלי עץ** (שש משניות) – פרקים ט"ו–י"ט עוסקים בדיני כלי עץ, עור ועצם
# **כל כלי עץ שנחלק לשנים** (שמונה משניות)
# **כל כלי בעלי בתים** (שבע עשרה משניות)
# **השידה** (תשע משניות)
# **המפרק את המיטה** (עשר משניות)
# **הכרים והכסתות** (שבע משניות) – פרקים כ'–כ"ה דנים בכמה טומאות וטהרות הנוגעות לכל סוגי הכלים.
# **הנוגע בכובד העליון** (שלוש משניות)
# **השולחן והדולפקי שנפחתו** (עשר משניות)
# **הכדור והאמום** (חמש משניות)
# **שלשה תריסין הם** (שבע עשרה משניות)
# **כל הכלים יש להם אחוריים ותוך** (תשע משניות)
# **סנדל עִמקִי** (תשע משניות) – פרקים כ"ו–כ"ח עוסקים בדיני עור ובגד.
# **הבגד מיטמא משום חמישה שמות** (שתים עשרה משניות)
# **שלֹש על שלֹש** (עשר משניות)
# **נימי הסדין** (שמונה משניות) – פרק כ"ט עוסק בשיעור ידות הבגדים והכלים.
# **כלי זכוכית** (ארבע משניות) – פרק ל' דן בכלי זכוכית.

בסך הכל יש במסכת 254 משניות.

## מפרשי המסכת
* **תבנית כלים** – פירוש הכולל שרטוטים וציורים להמחשה של סוגי הכלים השונים.
* **פירוש המשנה** – פירושו של הרמב"ם על המשנה.
* **ביאור המשנה** – פירושו של ר' עובדיה מברטנורא.
* **משניות מבוארות** – פירושו של ר' פינחס קהתי.
* **קב ונקי** – פירושו של הרב אלישע בן אברהם.
* **[[סדרי טהרות]]** – כמעין גמרא למסכת כלים שנערכה בידי רבי גרשון חנוך הליך ליינר

## קישורים חיצוניים

* משנה, מסכת כלים, באתר "סנונית"
* תוספתא, מסכת כלים, באתר "סנונית"

## הערות שוליים

כלים
קטגוריה:טומאת כלים
כלים
פירותנות

[שמאל|ממוזער|250px|דוכן [פרי|פירות בשוק ברצלונה, ספרד.]]
**פירותנות** (בלועזית: **פרוּטַרייניזם**) היא אורח חיים תזונתי, תת-קבוצה בקרב הטבעונים, הניזונה מפירות וצמחים בלבד.

תזונתם כוללת לא רק את מה שנחשב באופן טיפוסי לפרי במובן הקולינרי (למשל, תפוחים או תפוזים), אלא גם מזון שהוא מבחינה בוטנית הפרי של בעלי פרחים (זרע הכולל חלקי רבייה) כולל סוגי פירות יער, אגוזים, זרעים, עגבניות ואבוקדו.

פירותנות היא לרוב בחירה תזונתית הנובעת מהרצון או הצורך לשמור על הבריאות. זו תזונה עשירה בויטמינים ומינרלים וממעיטה במזון הקשה לעיכול. מעבר לכך שעקירת שורשים פוגעת בהמשך התפתחותו של הצמח, הפירותנים מאמינים כי שורשים הם מזון עמילני קשה לפירוק ועיכול, ומחייבים בישול ועיבוד תרמי על מנת להיאכל. כך הפירותנים טוענים כי תזונתם נועדה להקל על מערכת העיכול. פירותנים מפחיתים אך לא נמנעים לחלוטין מאכילת מזונות מעין אלו.

בהיותה של הפירותנות בקצה הקיצוני ביותר של הטבעונות - ישנן טענות כי עלולות להיות לה השפעות בריאותיות שליליות.

## ראו גם

* טבעונות
* טבעונאות
* צמחונות
* פסקטריאניזם

## קישורים חיצוניים

* 

## הערות שוליים

קטגוריה:אידאולוגיות
קטגוריה:טבעונות
קטגוריה:דיאטות
AirPort

[שמאל|ממוזער|300px|הגרסה המקורית של [נתב|תחנת הבסיס איירפורט]]
**איירפורט** (באנגלית: **AirPort**) ו**איירפורט אקסטרים** הן משפחות מוצרי רישות אלחוטי של חברת אפל שנועדו לשימוש עם מחשבי מקינטוש, PC וגם עם מוצרי אפל נוספים כדוגמת אייפון ואייפד. פרוטוקול הרשת האלחוטית במוצרים אלו מבוסס על תקן IEEE 802.11 המשמש גם במוצרי Wi-Fi. משפחת המוצרים כוללת נתבים וכרטיסי הרחבה.

הגרסה הראשונה של נתב איירפורט יצאה ביולי 1999 והוצעה עם כרטיסי הרחבה של תקשורת אלחוטית תואמת לקו מחשבי המחברת iBook. עם הוצאת איירפורט הפכה אפל ליצרנית החשובה הראשונה שאמצה את תקן Wi-Fi וליצרנית היחידה בשנתיים הבאות ששיווקה מכשירים שאכן פעלו כהלכה. מאוחר יותר הוסיפה החברה אפשרות לצירוף כרטיס איירפורט כמעט לכל דגמי המחשב שלה, לבד משרתים. המכשיר הראשון איפשר מהירות העברת נתונים של 11 מגהביט לשנייה למרחק של עד 50 מטר מתחנת הבסיס, בהתאם לגרסת הפרוטוקול 802.11b.

גרסת "איירפורט אקסטרים" שיצאה בשנת 2003 התבססה על גרסה 802.11g של תקן Wi-Fi ואיפשרה מהירות של עד 54 מגהביט לשנייה. גרסה נוספת של איירפורט אקסטרים יצאה בשנת 2007 ותמכה בתקן 802.11n.

מכשיר "איירפורט אקספרס" שיצא בשנת 2004 היה גרסה ממוזערת של נתב האיירפורט אקסטרים שנועדה לשימוש בנסיעות וכללה גם אפשרות להזרמה אלחוטית של קובצי קול.

גרסה נוספת לאיירפורט אקסטרים שיצאה ב-2008 ונקראה Time Capsule (כמוסת זמן) כללה גם כונן קשיח והפכה את איירפורט למוצר אחסון על רשת (NAS) התומך בגיבוי מרכזי אוטומטי של קבצים ממחשבי אפל השונים.

## קישורים חיצוניים

* 

קטגוריה:אייטונס
קטגוריה:תקנים בתקשורת מחשבים
קטגוריה:מכשירי חברת אפל
קטגוריה:Wi-Fi
QuickTime

**QuickTime** היא תוכנה המשתמשת בטכנולוגיית מולטימדיה שפיתחה חברת אפל. הטכנולוגיה מאפשרת טיפול בפורמטים שונים של וידאו דיגיטלי, קול, מלל, הנפשה, מוזיקה ותמונות פנורמה, ומאפשרת צפייה או השמעה שלהם בדפדפני האינטרנט השונים. היא זמינה למשתמשים במערכות ההפעלה: windows, ו-mac.

הטכנולוגיה כוללת שלושה מרכיבים: תבנית הקובץ, המתועדת ופתוחה לשימוש בלא תשלום זכויות יוצרים. אפל מפתחת בנוסף גם נגן מדיה המוצע באופן חופשי להורדה ומצורף לכל אחד ממחשבי החברה ואחרון, ישנה ערכת פיתוח למחשבי מקינטוש ומערכת ההפעלה "חלונות" המאפשרת פיתוח והתאמה של תוכנות לשימוש ושינוי קובצי קוויקטיים.

הגרסה הראשונה של קוויקטיים הוצאה ב-2 בדצמבר 1991 כתוסף מולטימדיה למערכת ההפעלה 7 למקינטוש. ההדגמה הפומבית הראשונה של הטכנולוגיה כללה הצגת סרט הפרסומת המפורסם של אפל, "1984" ונחשבה אז לפריצת דרך טכנולוגית מדהימה. הארכיטקטורה הבסיסית כללה ערוצי סרטים, תמיכה רחבה בסוגי מדיה שונים, תבנית קובץ פתוחה ואפשרויות עריכה. לקוויקטיים צורפו גם מקודדים (קודקים) למענה לצרכים נוספים שונים.

כיום משמשת טכנולוגיית קוויקטיים בסיס לתקן MPEG-4, שהוא התקן התעשייתי הנוכחי לווידאו.

## קישורים חיצוניים

* 

קטגוריה:נגני מדיה
קטגוריה:תוכנות ואפליקציות של חברת אפל
קטגוריה:תוכנות שהושקו ב-1991
אמיין

**אמיין** (בצרפתית: **Amiens**) היא עיר בצפון צרפת, 120 ק"מ צפונית לפריז ו-100 ק"מ דרומית-מערבית לליל, עיר הבירה של מחוז סום והייתה בירת חבל פיקרדי עד שנת 2015.

העיר ידועה בעיקר בזכות קתדרלת אמיין – הקתדרלה הגותית הגדולה בצרפת, ואחת החשובות שבהן.

בעיר זו נחתמה חוזה אמיין ב-27 במרץ 1802. החוזה הביא לסיום הקרבות שנערכו במסגרת הקואליציה האנטי-צרפתית השנייה וסימן את סיומן של מלחמות המהפכה הצרפתית (לאחר תקופת שלום קצרה פרצו המלחמות הנפוליאוניות).

אמיין היא עיר הולדתו של נשיא צרפת עמנואל מקרון.

## היסטוריה
ההתיישבות הראשונה הידועה במקום נקראה **Samarobriva** ("Somme bridge"), נקודת היישוב המרכזית של שבט אמביאני (**Ambiani**), אחד מהשבטים הגאלים.

העיר הייתה יעד ללחימה הן במלחמת העולם הראשונה והן במלחמת העולם השנייה, וסבלה עקב כך מהרס רב.

קרב אמיין בשנת 1918 היה שלב הפתיחה של מתקפת 100 הימים, אשר הובילה בסיומה ליום שביתת הנשק עם גרמניה שהביאה לסיום המלחמה.

במלחמת העולם השנייה הופצצה העיר קשות על ידי חיל האוויר הבריטי (RAF), ולאחר מלחמת העולם השנייה נבנתה העיר מחדש.

## ערים תאומות

* 
* 

## ראו גם
* קתדרלת אמיין

## קישורים חיצוניים

* 

* 
* 

קטגוריה:פיקרדי: ערים
קטגוריה:ערים מעוטרות אות לגיון הכבוד
קטגוריה:או-דה-פראנס: ערים
מזל קשת

שמאל|ממוזער|150px|סמל מזל קשת
שמאל|ממוזער|150px|קשת
שמאל|ממוזער|150px|בול ישראלי המוקדש למזל קשת
[שמאל|ממוזער|150px|[שלט רחוב מזל קשת בירושלים]]

**מזל קֶשֶׁת** או **קַשָּׁת** הוא אחד משנים עשר המזלות שבגלגל המזלות. באסטרולוגיה המערבית, "בן/בת מזל קשת" הם מי שנולדו בין 22 בנובמבר לבין 21 בדצמבר (לערך). במסורת היהודית מתייחס מזל קשת אל חודש כסלו. בלוח השנה במגילות קומראן משויך מזל קשת לחודש חשוון. מושג זה מתייחס לרעיון שבתקופה הנתונה מיקום השמש באזור השמיים המוקצה למזל קשת האסטרולוגי. כיום, אין חפיפה בין קונסטלציית הקשת לבין אזור השמיים של מזל קשת בגלל נקיפת ציר כדור הארץ.

השם 'קשת' ניתן למזל ולקבוצת הכוכבים, כיוון שזו נראית מכדור הארץ כשרטוט של אדם האוחז בקשת.

## מזל קשת במיתולוגיה היוונית

היוונים ראו בקבוצת כוכבים זו קַשָּׁת אשר אוחז בקשתו ויותר מאוחר הפך לקנטאורוס, דמות בעלת גוף חיה וראש אדם. דווקא הסאטירים - מלוויו של דיוניסוס, אל היין, זוהו עם הקבוצה. אחד מהם, האהוד במיוחד בקרב המוזות, היה קרוטוס. שירתו הנפלאה היא שעמדה לזכותו. כמו כן היה פרש מצוין וצייד מעולה. כמחווה למוזות, העלה אבי האלים זאוס את קרוטוס לשמיים, והוסיף לו סוס וקשת לצייד.

## מזל קשת באסטרולוגיה
### שיוך אסטרולוגי

מזל קשת הוא אחד משלושת מזלות יסוד האש, יחד עם מזל טלה ומזל אריה. הוא משתייך לקבוצת המזלות המשתנים, יחד עם מזל תאומים, מזל בתולה ומזל דגים. הכוכב השליט של מזל קשת הוא צדק.

## ראו גם
* ארבעת היסודות

## קישורים חיצוניים

## הערות שוליים

קשת
קטגוריה:קבוצת הכוכבים קשת
מריו פינטו דה אנדרדה

**מריו פינטו דה אנדרדה** (21 באוגוסט 1928 - 26 באוגוסט 1990) היה פוליטיקאי ומשורר אנגולי.

דה אנדרדה נולד ב-Golungo-Alto בשנת 1928. הוא למד בלשנות באוניברסיטת ליסבון שבפורטוגל וסוציולוגיה בסורבון שבפריז.

במהלך שהותו מחוץ לארצו היה דה אנדרדה פעיל במאבק נגד הקולוניאליזם הפורטוגלי ששלט באנגולה וכתב מספר שירי מחאה נגד שלטון זה. בשנת 1956 הוא היה ממייסדי התנועה העממית לשחרור אנגולה, ומשנת 1960 ועד לשנת 1962 כיהן כנשיא התנועה. הוא התנגש עם יורשו, אגושטיניו נטו, ובשנת 1974 עזב את התנועה העממית לשחרור אנגולה. בשנת 1975 הפורטוגלים עזבו את אנגולה, אך דה אנדרדה המשיך להתגורר בגלויות במקומות שונים, מהם בגינאה ביסאו, כף ורדה ובמוזמביק. 

מריו פינטו דה אנדרדה מת ב-26 באוגוסט, בשנת 1990 בלונדון.

## קישורים חיצוניים

* 

קטגוריה:פוליטיקאים אנגולים
קטגוריה:משוררים אנגולים
קטגוריה:בריטים שנולדו ב-1928
קטגוריה:בריטים שנפטרו ב-1990
ויליאם בויד (סופר)

**ויליאם בויד** (באנגלית: **William Boyd**; נולד ב-7 במרץ 1952) הוא סופר ותסריטאי אנגלי.

## ביוגרפיה
בויד נולד באקרה גאנה (מדינה במערב אפריקה). הוא חיבר מספר ספרים, ביניהם את "חוף בראזוויל" (Brazzaville Beach), ספר העוסק בדמותה של מדענית החוקרת את התנהגות השימפנזים באפריקה.

בויד זכה בפרס "Whitbread Book award" בשנת 1981, על ספרו "A Good Man in Africa" (אדם טוב באפריקה).

הוא היה מועמד לפרס "Booker Prize for Fiction" בשנת 1982 על ספרו **מלחמת הגלידה**, אשר זכה באותה השנה בפרס "John Llewellyn Rhys Prize".

בשנת 1988, בויד כתב ספר נוסף, ששמו הוא – Nat Tate. הספר עוסק באמן אמריקאי, שחי בין השנים 1928–1960. הספר מבוסס על סיפור חייו הטרגי של נט טייט, שלמעשה לא התקיים מעולם.

בשנת 1992 השתתף בכתיבת התסריט לסרט צ'פלין.

בשנת 1999 ביים את סרטו הקולנועי הראשון "השוחה" לו גם כתב את התסריט אודות הקרב על הסום במלחמת העולם הראשונה.

## קישורים חיצוניים

* 

* ביוגרפיית חייו של ויליאם בויד

קטגוריה:סופרים אנגלים
קטגוריה:תסריטאי קולנוע בריטים
קטגוריה:מחברי סיפורים קצרים
קטגוריה:בוגרי אוניברסיטת גלאזגו
קטגוריה:סגל אוניברסיטת אוקספורד
קטגוריה:חברי האגודה המלכותית לספרות
קטגוריה:מפקדים במסדר האימפריה הבריטית
קטגוריה:אנגלים ממוצא סקוטי
קטגוריה:בריטים שנולדו ב-1952
שרה פינטו קואליו

**שרה פינטו קואליו** (**Sara Pinto Coelho**, 30 בנובמבר 1913 – 3 בדצמבר 1990) הייתה סופרת של סיפורים ומחזות בשפה הפורטוגזית. העיתונאי הפורטוגזי קרלוש פינטו קואליו הוא בנה.

שרה פינטו נולדה בשנת 1913 באי פרינסיפה שהיה אז בשליטת פורטוגל, ושם גדלה. את רוב חייה בילתה במוזמביק שבאפריקה, שם למדה בבית ספר יסודי, ושם גם כתבה מחזות רדיו, רומנים, סיפורים קצרים, וסיפורי ילדים. קואליו שימשה לאחר מכן כבמאית של תיאטרון ברדיו, בשם Rádio Clube de Moçambique, בין השנים 1967–1972.

היא מתה בשנת 1990 בפורטוגל.

## ספרים
* Confidências de Duas Raparigas Modernas (יצא לאור בשנת 1946)
* O Tesouro Maravilhoso (יצא לאור בשנת 1947)
* Aventuras de um Carapau Dourado (יצא לאור בשנת 1948)
* Memórias de uma Menina Velha (יצא לאור בשנת 1994, לאחר מותה)

קטגוריה:ילידות 1913
קטגוריה:סופרות פורטוגזיות
קטגוריה:נפטרות ב-1990
קטגוריה:פורטוגזים שנפטרו ב-1990
בירגו דיופ

**בירגו ישמעאל דיופ** (צרפתית: **Birago Ishmael Diop**; 11 בדצמבר 1906 - 25 בנובמבר 1989) היה משורר ומספר סיפורים מסנגל מתנועת הנגריטוד, וטרינר ודיפלומט.

## חייו
דיופ נולד בכפר ליד דקר ולמד רפואה וטרינרית באוניברסיטת טולוז שבדרום צרפת. לאחר סיום לימודים עבד כמנתח וטרינרי עבור המשטר הקולוניאלי הצרפתי ברחבי מערב אפריקה. במהלך עבודתו בשירות הציבורי, הוא כתב שירה, זכרונות, מחזה וליקט ועיבד סיפורי עם של הוולוף. בין 1960 ל-1964 שימש שגריר סנגל לתוניסיה.

המחזה "העצם" שכתב, הועלה בסוף שנות ה-70 בבימויו של פיטר ברוק בתיאטרונו בוף דה נור בפריז, בעיבוד התסריטאי והמחזאי הצרפתי ז'אן-קלוד קארייר והשחקן מאליק באונס ובמשחקו עם ברוס מאיר ויושי אוידה. המחזה תורגם לעברית בידי אוריאל זוהר והועלה בתיאטרון הטכניון ובאוניברסיטאות מורסיה ואליקנטה ספרד בשנת 1995.

## קישורים חיצוניים

* 
* 
* 

קטגוריה:פוליטיקאים סנגלים
קטגוריה:משוררים סנגלים
קטגוריה:מחזאים סנגלים
קטגוריה:סופרים סנגלים
קטגוריה:שגרירים בתוניסיה
קטגוריה:ילידי 1906
קטגוריה:נפטרים ב-1989
אנדרה ברינק

**אנדרה פיליפוס ברינק** (אנגלית: **Andre Philippus Brink**;  29 במאי 1935 - 6 בפברואר 2015) היה סופר דרום אפריקני.

## ביוגרפיה
ברינק נולד בשנת 1935 בורדה. כתב באפריקאנס ובאנגלית. הרומן הפוליטי הראשון שלו - Kennis van die aand (יצא לאור ב-1973, תורגם בשם "עת בחושך יביטו") היה הספר הראשון שנכתב באפריקאנס והוחרם על ידי הממשלה האפריקנית. בעקבות זאת תרגם את ספרו לאנגלית, תחת השם Looking on Darnkness. ברינק הוסיף לעסוק בתרגום, ותרגם גם מצרפתית ומספרדית. יצירותיו הראשונות של ברינק הושפעו בעיקר ממדיניות האפרטהייד. יצירותיו המאוחרות יותר עסקו בקולוניות לשעבר.

ברינק נפטר ב-6 בפברואר 2015, בזמן ששב בטיסה לדרום אפריקה מבלגיה בה קיבל תואר דוקטור של כבוד.

## מספריו שתורגמו לעברית (על פי סדר יציאתם לאור בישראל)
* **עונת יובש לבנה**, תרגמה ג. אריוך, ספרית מעריב, 1984. יצירה זו זיכתה את ברינק בפרס מדיסיס לסופר זר לשנת 1980.
* **שמועות על גשם**, תרגמה צילה אלעזר, ספרית מעריב, 1986.
* **רגע ברוח**, תרגמה צילה אלעזר, ספרית מעריב, 1986.
* **חומת המגפה**, תרגמה צילה אלעזר, ספרית מעריב, תשמ"ט.
* **עת בחושך יביטו**, תרגמה צילה אלעזר, ספרית מעריב, 1990.
* **זכות התשוקה**, תרגם בועז וייס, ספרית מעריב, 2003.
* **העמק הנעלם**, תרגם בועז וייס, ספרית מעריב, 2004.
* **גלגולו הראשון של אדאמסטור**, תרגמה חנה עמית-כוכבי, הוצאת ינשוף, 2008.

## קישורים חיצוניים

* 
* 
* 
* 

## הערות שוליים

קטגוריה:סופרים דרום אפריקאים
קטגוריה:סגל אוניברסיטאות ומכללות
קטגוריה:זוכי פרס מדיסיס לסופר זר
קטגוריה:מתרגמים מספרדית
קטגוריה:מתרגמים מצרפתית
קטגוריה:מתרגמים מאנגלית
קטגוריה:מתרגמים לאנגלית
קטגוריה:דרום אפריקה בתקופת האפרטהייד: אישים
קטגוריה:סופרים אקסופוניים
קטגוריה:דרום אפריקאים שנולדו ב-1935
קטגוריה:נפטרים ב-2015
א-דקהלייה

**אַ-דַּקַהְלִיַּה** (בערבית: **الدقهلية**) הוא מחוז במצרים, צפונית-מזרחית לקהיר. שטחו 3,500 קילומטרים רבועים, ונכון ל-2023, אוכלוסייתו מנתה כ-7,013,271 תושבים. בירת המחוז היא אל-מנסורה.

המקום מפורסם בעיקר בשל כך שממנו יצאו אנשי מקצוע חשובים בתחומי המדע, הרפואה, ההנדסה והאמנות, כמו גם הזמרת אום כולתום. המרכז לכליות ולנפרולוגיה בא-דקהלייה נחשב לטוב בסוגו בכל אפריקה.

## קישורים חיצוניים

* 
* 
* מידע על המחוז 

## הערות שוליים

קטגוריה:מצרים: מחוזות
ויליאם בויד (שחקן)

**ויליאם בויד** (באנגלית: **William Boyd**;  5 ביוני 1895 - 12 בספטמבר 1972) היה שחקן קולנוע אמריקאי. בויד התפרסם בדמות הבוקר הצווחני "הופלונג קסידי" (Hopalong Cassidy), דמות שאותה גילם ב-66 סרטים החל משנת 1935. הוא הופיע כדמות זו על גיליון השער של טיים מגזין ב-27 בנובמבר 1950.

בזכות תרומתו הרבה לקולנוע האמריקאי זכה בויד למשבצת בשדרת הכוכבים של הוליווד.

## קישורים חיצוניים

* 
* 

קטגוריה:אמריקאים ילידי אוהיו
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: רדיו
קטגוריה:אישים שהונצחו על בולי ארצות הברית
קטגוריה:אמריקאים שנולדו ב-1895
קטגוריה:אמריקאים שנפטרו ב-1972
טנג'י

שמאל|ממוזער|250px|קברו של הקיסר טנג'י בקיוטו
הקיסר **טנג'י** (天智天皇, גם **טן-ג'יר הא**) (626–672) היה הקיסר ה-38 של יפן. למרות שהיה בנו של הקיסר ג'ומנה (=ג'ומנה הא), הקדימה אותו אימו, הקיסרית סאימיי (או קוגיוקו) לכס הקיסרות. טנג'י מלך בין השנים 661–672. לאחר מותו ירשו מספר קרובים את הקיסרות, ביניהם בנו, שתיים מבנותיו, אח ומספר אחיינים ואחיינות. רק כמאה שנים לאחר מותו עבר הקיסרות לידי נכדו, הקיסר קונין, שממנו יצאו כל קיסרי יפן עד היום.

## קישורים חיצוניים

* 

קטגוריה:פוליטיקאים יפנים
קטגוריה:קיסרי יפן
קטגוריה:ילידי 626
קטגוריה:נפטרים ב-672
באופן ריק

טענה במתמטיקה **נכונה באופן ריק** אם נכונותה אינה עומדת כלל למבחן, משום שהיא עוסקת באובייקטים שאינם קיימים. לדוגמה, "אם מספר ראשוני מתחלק ב-6 אז הוא כפולה של 10". הטענה נכונה, מכיוון שאין ראשוניים שמתחלקים ב-6.

נכונותו הפורמלית של השימוש ב"באופן ריק" נובעת מתכונתו של קשר הגרירה בלוגיקה. קשר הגרירה \ A\to B, שפירושו "אם A אז B" מקבל ערך "שקר" אך ורק כאשר A אמת ואילו B הוא שקר. למשל, הטענה "אם אתמול היה יום שני אז היום יום רביעי" היא שקר אך ורק אם טענה A: "אתמול היה יום שני" היא אמת, אך טענה B, "היום יום רביעי" היא שקר. אם נאמר את הטענה ביום חמישי, למשל, היא תהיה נכונה, שכן אתמול לא היה יום שני.

אם כן, טענה מתקיימת באופן ריק אם היא מנוסחת בצורה \ A\to B אך A אינו מתקיים. מבחינה מתמטית אין בכך כל דופי, אך הדבר עלול להיראות כעומד בסתירה לאינטואיציה.

דרך נוספת ושקולה לראות טענה המתקיימת "באופן ריק" היא על ידי כך שחושבים עליה כעל טענה שמתקיימת רק עבור קבוצה ריקה של עצמים. למשל, הטענה "כל הקרנפים ההולכים רק על שתיים הם שקרנים ואין לסמוך עליהם" מתקיימת באופן ריק, שכן אין קרנפים שהולכים רק על שתי רגלים. למעשה, אפשר להגדיר את הקבוצה הריקה עצמה באמצעות תנאי ריק, למשל כקבוצת כל האיברים שאינם שווים לעצמם.

הגדרה זו  חיונית להבנה של אלגוריתמים רבים במדעי המחשב. למשל, באלגוריתם מיון מיזוג, חוצים את המערך שוב ושוב עד לקבלת מערכים בעלי איבר אחד, שהם ממוינים באופן ריק, שכן, לא קיימים במערך כזה זוג איברים שסותרים את המיון, מכיוון שלא קיימים במערך זה זוג איברים כלל. באופן כללי, באלגוריתמים רקורסיביים מתבססים על נכונות באופן ריק פעמים רבות.

קטגוריה:לוגיקה מתמטית
קטגוריה:מושגים במתמטיקה
פדולוגיה

**פדולוגיה** (ביוונית: **πέδονλόγος** – חקר האדמה) היא תחום מחקר מדעי העוסק בלימוד קרקעות בסביבתן הטבעית, דרכי היווצרותן והתפתחותן. היא אחד משני ענפים עיקריים של מדעי הקרקע, (ביחד עם אדפולוגיה העוסקת בהבנת השפעת הקרקע על החיים בה ועליה, ובמיוחד השפעתה על הצומח).

הפדולוגיה עוסקת בהבנת תהליכי היווצרות הקרקע ובהבנת הקשר בין הקרקע ובין גורמים אחרים, כגון הסלעים עליהם מתפתחת הקרקע ומהם נוצרה, האקלים ופני התבליט השוררים באזור, השפעות קרינה, משך הזמן בו התהוותה הקרקע, תהליכים כימיים המתחוללים בה, והשפעת האדם עליה. 
 
ואסילי דוקוצ'ייב הרוסי נחשב לאבי מדעי הקרקע.

## לקריאה נוספת
* בנין, ע. [ער.] / זינגר, א. / חן, י. / להב, נ. / נברוט, י. / עמיאל, א. / רביץ, א. / שקד, ד, **פרקים נבחרים בתורת הקרקע**, המחלקה למדע הקרקע והמים האוניברסיטה העברית בירושלים - הפקולטה לחקלאות ברחובות, תשל"ז
* יעלון, דן, **פרקים בתורת הקרקע**, 1966

## קישורים חיצוניים

* 

*
קטגוריה:גאוגרפיה פיזית
סימן לוי-צ'יוויטה

שמאל|ממוזער|250px|ייצוג וויזואלי של הטנזור
במתמטיקה ובפיזיקה, **סימן לֵוִי־צִ'יוִיטָה** (באנגלית: Levi-Civita symbol, על שמו של המתמטיקאי טוליו לוי־צ'יוויטה) הוא פונקציה אנטי־סימטרית על אינדקסים. סימן לוי־צ'יוויטה מסומן באות היוונית אפסילון (ε), ומאפשר במקרים מסוימים לקצר את רישומן של פעולות על וקטורים ועל טנזורים.

## הגדרה
סימן לוי־צ'יוויטה הבסיסי מוגדר לשלשה של אינדקסים (i,j,k) באופן הבא:
: \epsilon_{ijk} = 
\begin{cases}
+1, & (i,j,k) \mbox{ is } (1,2,3), (2,3,1) \mbox{ or } (3,1,2) \\
-1, & (i,j,k) \mbox{ is } (3,2,1), (1,3,2) \mbox{ or } (2,1,3) \\
0, & \mbox{otherwise: }i=j \mbox{ or } j=k \mbox{ or } k=i
\end{cases}

## תכונות והכללה
סימן לוי־צ'יוויטה מתאר את זוגיות התמורה \left(1,2,3\right)\mapsto\left(i,j,k\right): הוא שווה ל־+1 אם התמורה זוגית, ל־-1 אם התמורה אי־זוגית, ול־0 אם לפחות שניים מהאינדקסים זהים (כלומר, הפונקציה איננה תמורה).

מתיאור זה נובעת הכללה של סימן לוי־צ'יוויטה לכל סדרה באורך n של אינדקסים (אם n>3):
* הוא שווה ל־+1 אם האינדקסים הם תמורה זוגית של \left( 1, 2, 3 , \cdots , n \right).
* הוא שווה ל־-1 אם האינדקסים הם תמורה אי־זוגית של \left( 1, 2, 3 , \cdots , n \right).
* הוא שווה ל־0 אם יש לפחות שני אינדקסים זהים. 

### זהויות

עבור n=3\!, סימן לוי־צ'יוויטה מקיים מספר זהויות ראויות לציון עם הדלתא של קרונקר:
* \sum_{i=1}^3 \epsilon_{ijk}\epsilon_{imn} = \delta_{jm}\delta_{kn} - \delta_{jn}\delta_{km}
* \sum_{i,j=1}^3 \epsilon_{ijk}\epsilon_{ijn} = 2\delta_{kn}
ולכל מספר של אינדקסים, מתקיים
* \sum_{i,j,k,\dots=1}^n \epsilon_{ijk\dots}\epsilon_{ijk\dots} = n!

## שימושים
באנליזה וקטורית במרחב תלת־ממדי, משמש סימן לוי־צ'יוויטה להגדרת מכפלה וקטורית:
:
\mathbf{a \times b} =
  \begin{vmatrix} 
    \mathbf{e_1} & \mathbf{e_2} & \mathbf{e_3} \\
    a_1 & a_2 & a_3 \\
    b_1 & b_2 & b_3 \\
  \end{vmatrix}
= \sum_{i,j,k=1}^3 \epsilon_{ijk} \mathbf{e_i} a_j b_k

ביתר פשטות, אם \mathbf{a \times b} = \mathbf{c}, אז
:
c_i = \sum_{j,k=1}^3 \epsilon_{ijk} a_j b_k

או בכתיב מקוצר, לפי הסכם הסכימה של איינשטיין:
:
\left(\mathbf{a \times b}\right)_i = \epsilon_{ijk} a_j b_k

באופן דומה, אם מסמנים (x,y,z)=\left(x_1,x_2,x_3\right), אפשר להגדיר בעזרת סימן לוי־צ'יוויטה את הרוטור:
:
\left(\operatorname{curl} \ \mathbf{a}\right)_i =\left(\nabla\times\mathbf{a}\right)_i = \sum_{j,k=1}^3 \epsilon_{ijk} \frac{\partial a_k}{\partial x_j}



## ראו גם
* תמורה (מתמטיקה)
* חבורת התמורות S_n
* טנזור
* הדלתא של קרונקר

## קישורים חיצוניים
* 

קטגוריה:טנזורים
קטגוריה:סימנים מתמטיים
מסכת כריתות

**מַסֶּכֶת כָּרֵיתוֹת** היא המסכת השביעית בסדר קדשים, במשנה ובתלמוד הבבלי. הנושא המרכזי במסכת הוא קרבנות החובה של היחיד: חטאת ואשם. שם המסכת הוא ריבוי של כרת, עונש בידי שמיים שקבעה התורה על העושה במזיד עבירות חמורות במיוחד. העושה את העבירות הללו בשוגג חייב להביא למקדש קרבן חטאת, והמשנה מגדירה את כללי חיובו של החוטא בשגגה.

בתלמוד הבבלי יש במסכת זו 27 דפים. בדף ו', אגב הדיון על האיסור להכין קטורת לשימוש עצמי, מופיע "סדר פיטום הקטורת" הנאמר כל יום בתפילה.

## מיקומה של המסכת בסדר קדשים
לפי הקדמתו של הרמב"ם למשנה, הטעם שמסכת זו הובאה בסדר קודשים הוא שבה מפורטות כל העבירות שחייבים על זדונם (עשייתם בזדון) כרת ושגגתם (עשייתם בשוגג) חטאת וכל העניינים הנלווים להם. וקורבן חטאת הוא מענייני המקדש.

## פרקי המסכת
#**שְׁלֹשִׁים וָשֵׁשׁ** (שבע משניות) – פירוט ל"ו העבירות שהעושה אותן במזיד חייב כרת, ובשוגג חייב חטאת. דיני קרבן היולדת.
#**אַרְבָּעָה מְחֻסְרֵי כִפּוּרִים** (שש משניות) – הטמאים המביאים קרבן להשלמת טהרתם. דיני אשם שפחה חרופה.
#**אָמְרוּ לוֹ** (עשר משניות) – מספר הקרבנות בהן מתחייב העושה סדרת חטאים.
#**סָפֵק אָכַל חֵלֶב** (שלוש משניות) – דיני אשם תלוי ומי שספק בידו אם עשה עבירה.
#**דַּם שְׁחִיטָה** (שמונה משניות) – הלכות איסור אכילת דם והלכות אשם מעילות.
#**הַמֵּבִיא אָשָׁם** (תשע משניות) – המביא קרבן ואחר כך התברר שלא חטא, האם כפרת יום הכיפורים פוטרת מהבאת קרבן, ועוד.

בסך הכל יש במסכת 43 משניות.

## קישורים חיצוניים

* תוספתא, מסכת כריתות מאתר "סנונית"
* תלמוד בבלי, מסכת כריתות, במפעל המילון ההיסטורי של האקדמיה ללשון העברית
* 
* יואב רוזנטל, מסכת כריתות (בבלי): לחקר מסורותיה, חיבור לשם קבלת תואר דוקטור לפילוסופיה, האוניברסיטה העברית ירושלים כסלו תשס"ד

## הערות שוליים

כריתות
כריתות
הדלתא של קרונקר

**הדלתא של קרונקר** (על שם המתמטיקאי הגרמני לאופולד קרונקר) היא סימון שימושי ביותר באלגברה ליניארית בפרט ובמתמטיקה ובפיזיקה בכלל.
:\delta_{ij}=\begin{cases}1&:i=j\\0&:i\ne j\end{cases}
כלומר, זו פונקציה של שני משתנים (בדרך כלל שלמים) המקבלת את הערך 1 כאשר המשתנים שווים זה לזה, ואת הערך 0 כאשר הם שונים זה מזה. פעמים רבות מתייחסים לדלתא של קרונקר כאל כתיב מקוצר, ולא כאל פונקציה.

## משמעות
*אפשר להבין את ההגדרה לעיל פשוט כסימון מקוצר, שאפשר לשלב בביטויים בהם יש הפרדה למקרים, במקום לרשום ניסוח מילולי מייגע.
*אפשר להבין את ההגדרה לעיל ככתיב טנזורי של מטריצת היחידה, שכן אם נתייחס לאינדקסים של טנזור הדלתא כאל קואורדינטות במטריצה נקבל מטריצה שבה כל איברי האלכסון הם 1 ואילו כל השאר הם 0. לכן מקובל לרשום \text{Id}=I=\delta_{ij}. 
*כאשר מתייחסים לדלתא של קרונקר בתור טנזור, מקובל לרשום אותו בצורה \delta_i^j כאשר אחד האינדקסים הוא קו-וריאנטי ואילו השני הוא קונטרה-וריאנטי.

## תכונות
*סימטריה ביחס לאינדקסים: \delta_{ij}=\delta_{ji}
*מבצע שינוי אינדקסים: \sum_i\delta_{ij}A_i=A_j
*זהות העקבה: \sum_{i=1}^n\delta_{ii}=n

## ראו גם
*טנזור לוי-צ'יויטה
*פונקציית דלתא של דיראק
*טנזור
*אלגברה ליניארית
*מטריצה
*אורתוגונליות
*לאופולד קרונקר

## קישורים חיצוניים
*

קטגוריה:אלגברה ליניארית
קטגוריה:טנזורים
קטגוריה:סימנים מתמטיים
טמו, קיסר יפן

הקיסר **טֶמוּ** (ביפנית: **天武天皇**; 631–686) היה הקיסר ה-40 של יפן לפי רשימת קיסרי יפן. הוא מלך מ-672 ועד מותו בשנת 686. ירשה אותו הקיסרית ג'יטו, שהייתה גם אחייניתו ואשתו.

## חייו
כל המידע המצוי ברשותנו בנוגע לחייו של הקיסר טמו מגיע מהניהון שוקי. מאחר שהניהון שוקי נערך בידי בנו של טמו, מידת האמינות של מידע זה על חייו מוטלת בספק. טמו היה הבן הצעיר ביותר של ג'ומאי וקוגיוקו, ואחיו הצעיר של טנג'י. שם לידתו היה "הנסיך אואמה" (大海人皇子- אואמה-נו-אוג'י). קיסרות יפן הורשה במותו לג'יטו, אשר הייתה אשתו ואחייניתו. בהמשך תקופת שלטונו של אחיו, טנג'י, הוכרח טמו להתחתן עם מספר מאחיותיו של אנג'י במטרה לחזק את הקשרים הפוליטיים בין שני האחים. לטמו היו ילדים רבים, כאשר הנסיך טונארי היה העורך של הניהון שוקי, והקיסרית קוקן הייתה האחרונה בשושלת הירושה שלו.

### לפני כהונתו
אביו של טמו מת בעודו היה צעיר, ומסיבה זאת גדל תחת חסותה של הקיסרית סאיימי. מאחר שאחיו של טמו, טנג'י, היה הבן הבכור של אביו ושל אמם, לא צופה כי טמו יירש את הכתר. כאשר טנג'י מונה לקיסר יפן, טמו מונה להיות יורשו, מאחר שלא היו לו יורשים מתאימים אחרים. טנג'י חשש כי טמו ינסה לקחת את הכתר וירצח אותו, ומסיבה זאת ניסה לחזק את הקשרים הפוליטיים בינו ולבין טמו בעזרת נישואי אינטרס. בשנת 671 הרגיש טמו כי הוא בסכנה, והשתחרר מסוכנות משק הבית הקיסרי והפך לנזיר. הוא עבר להרים אשר במחוז נארה, רשמית מסיבות של בידוד, בעודו לוקח איתו את בניו ואת אחת מנשותיו (אשר לימים הפכה לקיסרית ג'יטו).
שנה לאחר מכן בשנת 672, מת טנג'י, והקיסרות עברה לאחיו המבוגר קובון. טמו אסף צבא, וצעד למקום שהות הקיסר, לדרוש את הכתר. צבאו של טמו וצבאו של קובון נלחמו, מובילים לניצחון צבאו של טמו, ולהתאבדותו של קובון.

## כהונתו
[ימין|ממוזער|200px|[מקדש שינטו לכבודו של הקיסר טמו]]
כפי שניתן היה לצפות ממנו, טמו המשיך לחזק את צבאו כפי שעשו הקיסרים שלפניו. בנוסף לכך, טירות ומבצרים רבים נבנו מסביב לארמונו. הוא העביר את עיר הבירה לאסוקה, שם הוא הוכתר. בשנת 675 אסר טמו על הצריכה של בשר חיות (סוסים, בקר, כלבים, קופים וציפורים) בעקבות ההשפעות הרבות של הבודהיזם על יפן בתקופה זאת.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים יפנים
קטגוריה:קיסרי יפן
קטגוריה:ילידי 631
קטגוריה:נפטרים ב-686
גד

שמאל|ממוזער|150px|בול המוקדש לשבט גד
**גָּד** הוא דמות מקראית, בנו של יעקב מזלפה, שפחת לאה, ולכן היא זו שהעניקה לו את שמו. צאצאיו היו שבט גד. מקור שמו מוסבר ב: .

על פי סדר עולם רבה נולד בשנת ב'קצ"ח.
לפי ילקוט שמעוני גד נולד בי' בחשוון. לפי מדרש תדשא גד נולד בי' בתשרי. גד נפטר בגיל 125.

## מדרש שמו
פירוש המילה גד הוא 'מזל' והמילה בגד (בָּא גָד) פירושה: בא המזל. ב נזכר שמו של האל הארמי גד: וְאַתֶּם עֹזְבֵי ה', הַשְּׁכֵחִים אֶת-הַר קָדְשִׁי--הַעֹרְכִים לַ**גַּד** שֻׁלְחָן. האל הארמי גד היה מופקד על גורלות ומזלות. השם "גדיאל" – גדי בצירוף המילה אל מופיע ב.

## ברכת יעקב לגד
ברכת יעקב לבנו גד טרם מותו: .
בברכת יעקב לגד הפעולה נגזרת משמו של השבט. אם יותקף גד, יתגודד לקבוצה ובזה טמון כוחו. בברכת יעקב לגד ניכר דמיון בתוכן הברכה, בלשונות דומים, ובאמצעי האמנותי לשון נופל על לשון לדן, אשר בורך גם הוא בפעולה אשר נובעת משמו וגם עליו נאמר כי יתקיף את אויביו מאחור. המילה "עָקֵב" מופיעה בשתי הברכות.

תרגום השבעים שונה במעט בפסוקים אלו: "גד גדוד יגודנו והוא יגוד עקב. מאשר שמנה לחמו והוא יתן מעדני מלך" (מ"ט יט–כ): האות מ"ם המופיעה בנוסח המסורה במילה "מאשר" נראית שלא במקומה, מלבד העובדה שלשאר השבטים הפניה אינה כוללת אותיות השימוש. בתרגום השבעים לעומת זאת נכתב "גד... עקבים. אשר שמנה..." – כלומר, האות מ"ם שייכת למילה עקבם (כתיב חסר) ובנוסח המסורה היא עברה אל המילה הבאה.

## ברכת משה לגד
ברכת משה לשבט גד: .

גבורתו של גד מתבטאת בברכת משה. דימוי כוחו של ה' לאריה הרובץ על טרפו ואינו ירא מאויביו מצוי גם ב. הגבורה שהיא אחד מאפיוניו של גד באה לידי ביטוי גם בספר צוואת גד א', ב': 'ואהי גיבור בין המשפתים. ולכן שמרתי בלילה על העדרים והיה כי בא הארי או הזאב או כל חיה רעה אל העדר ואוץ אחריו ואתפשהו ואחזיק בידי ברגלו ואקלעהו כאבן הקלע וככה הרגתיו'. בברכת משה הטורף הוא גד ואילו בצוואה, החיות מנסות לטרוף את העדר וגד עוצר בעדן.

## עץ משפחה
עץ משפחה המציג את הדורות הקודמים:

## צאצאי גד
250px|ממוזער|שמאל|דמותו של גד. איקונין רוסי.
בני גד היו צִפְיוֹן, חַגִּי, שׁוּנִי, אֶצְבֹּן, עֵרִי, אֲרוֹדִי וְאַרְאֵלִי. צאצאיו של גד נזכרים גם במצבת מישע כ"איש גד" אשר התיישבו בארץ עטרות. בין הגולים בגלות אשור הם מצאצאי גד אשר הוגלו על ידי תגלת פלאסר.

ילקוט שמעוני, ויצא, דורש את מוצאו של אליהו הנביא בגד: אליהו הנביא משל מי? רב נהוראי אומר מגד היה, מתושבי גלעד.

## קברו של גד

בספר הישר מסופר:

## שבט גד

## ראו גם

* עץ משפחה של דמויות מקראיות – מתרח ועד שלמה

## קישורים חיצוניים

## הערות שוליים

*
קטגוריה:בני יעקב
קטגוריה:אישים בפרשת ויצא
קטגוריה:אישים בספר בראשית
קטגוריה:יורדי מצרים
קטגוריה:אישים בתנ"ך שהגיעו לגיל 110
קטגוריה:אפונימים
ויליאם סטנלי ג'בונס

**ויליאם סטנלי ג'בונס** (באנגלית: **William Stanley Jevons**; 1 בספטמבר 1835 - 13 באוגוסט 1882) היה כלכלן ולוגיקן בריטי.

## ביוגרפיה
ג'בונס נולד בליברפול שבאנגליה, כבן לסוחר כלי ברזל. הוא התמחה בלימודי כימיה ומדעי הטבע באוניברסיטת לונדון, ובין השנים 1854–1859 שימש בוחן מתכות במִטבעה החדשה בסידני שבאוסטרליה. בשנת 1859 שב ללונדון ופנה ללימודי פילוסופיה, תורת ההיגיון וכלכלה מדינית, שאותם סיים בהצטיינות בשנת 1862. בשנת 1866 התמנה לפרופסור לפילוסופיה, לתורת ההיגיון ולכלכלה מדינית באוניברסיטת מנצ'סטר, ובשנת 1876 הפך לפרופסור לכלכלה מדינית באוניברסיטת לונדון. בשנת 1880 פרש מן ההוראה האקדמית כדי להקדיש את כל מרצו למחקר. בשנות השלושים המאוחרות של חייו החלה בריאותו להתערער, ובגיל 47 טבע בים.

## תרומתו לכלכלה העיונית
תרומתו העיקרית של ג'בונס לכלכלה העיונית היא פיתוחה של תורת התועלת השוּלית. תורה זו, שהדגישה את הביקוש למצרך כקובע העיקרי של מחירו, הייתה מנוגדת לתורת הכלכלה הקלאסית, שתלתה את מחיר המצרך בכמות העבודה המופעלת בייצורו. ג'בונס הביא אפוא לשינוי ערכים מעמיק במחשבה הכלכלית באנגליה, והיה אף הכלכלן הבריטי הראשון שהשתמש בשיטות מתמטיות: "ברור שתורת הכלכלה, אם ברצוני שתהיה מדע בכלל, חייבת להיות מדע מתמטי", כתב ג'בונס. "כשם שתאוריה מושלמת של כמעט כל מדע אחר כרוכה בשימוש במתמטיקה, כך גם לא תהיה ברשותנו תאוריה מושלמת של הכלכלה ללא עזרתה."

## תרומתו בתחום הכלכלה השימושית
תרומתו של ג'בונס התבטאה גם בתחום הכלכלה השימושית: הוא בדק את השפעת גילוי הזהב בקליפורניה על רמת המחירים, ביצע תחזיות כלכליות שאותן מכר לבתי עסק וניתח את ההשפעה של ירידת הפריון במכרות הפחם בבריטניה על המשק הבריטי. בעקבות עבודתו האחרונה נתמנתה ועדה מלכותית לחקירת מלאי הפחם במדינה, ושמו של ג'בונס התפרסם ברבים.

ג'בונס טבע את המונח אפקט הריבאונד , המוכר גם כהפרדוקס של ג'בונס, הגורס כי כאשר מוטמע פיתוח טכנולוגי המייעל את השימוש באנרגיה, הכמות הכוללת שנצרכת מהמשאב אינה יורדת ודווקא עולה, וזאת בניגוד לציפיות. הסיבה לכך היא שהייעול מביא להוזלת מחיר המשאב שמביא להגדלה בביקוש ובצריכה. מבחינה מאקרו-כלכלית, הייעול לא פותר את בעיית המחסור במשאב, אלא רק מחמיר אותה.

## ראו גם

* הפרדוקס של ג'בונס

## קישורים חיצוניים

* 
* 

קטגוריה:הרוגי טביעה
קטגוריה:כלכלנים בריטים
קטגוריה:לוגיקנים בריטים
קטגוריה:בריטים שנולדו ב-1835
קטגוריה:בריטים שנפטרו ב-1882
סמל מונגוליה

**[[סמל]] [[מונגוליה]]** הנוכחי משמש כסמלה הלאומי של המדינה מאז הרפורמה הדמוקרטית בשנת 1992, והוא נקבע בחוקה החדשה. 

הסמל מעוצב כמעגל כחול המסמל את השמים, על בסיס פרח לוטוס אשר מסמל טוהר. בקצה העליון של מסגרת המעגל ניתן לזהות את הצ'אנדאמאני, סמל לעבר, הווה ועתיד. במרכז הסמל נמצא שילוב של הסמל העממי סויומבו וסוס מכונף, המייצג חופש, עצמאות ואת רוחה של מונגוליה. בתחתית הסמל ניתן לזהות צורות הרים המסמלים את האדמה. בבסיס הסמל ניתן לזהות את גלגל הגורלות בבודהיזם, העטוף בצעיף הנקרא "חאדאג" - המסמל קבלת פנים. המסגרת של הסמל מעוטרת בצלבי קרס.


Coat of Arms of the People's Republic of Mongolia (1940 - 1941).svg|הסמל בין השנים 1940 - 1941
Coat of Arms of the People's Republic of Mongolia (1941 - 1960).svg|הסמל בין השנים 1941 - 1960
Coat of Arms of the People's Republic of Mongolia (1960-1991 version).png|הסמל בין השנים 1960-1991


## קישורים חיצוניים

קטגוריה:מונגוליה: סמלים לאומיים
מונגוליה
מונגוליה
קטגוריה:סוסים בתרבות
בבונג

**בַּבּוֹנָג** (שם מדעי: *Matricaria*) הידוע גם בשמו הלועזי **קמומיל** הוא סוג של צמח חד שנתי ממשפחת המורכבים, הפורח באביב. זהו צמח ריחני, המשמש בין השאר לחליטה כמשקה, וברפואה העממית כצמח מרפא. סוג נוסף מאותה המשפחה הוא הקחוון.

## אטימולוגיה
מקור השם קמומיל בשפה היוונית העתיקה, **χαμαίμηλον**, משם הוא התגלגל לשפה הלטינית ולאחר מכן לצרפתית. השימוש הידוע הראשון הוא בטקסט מהמאה ה-13. משמעות השם ביוונית Chamai - קרוב לאדמה; Melon - תפוח. השם המדעי קשור לסגולות המיוחסות לצמח בטיפול בבעיות גינקולוגיות. המילה **Matricaria** נגזרת מהמילה Matrix בלטינית, שאחת ממשמעותיה היא **רחם.**

## תיאור ושימוש ברפואה
גובה הצמח 15–50 ס"מ, הפרח לבן או צהוב, והוא בעל ריח נעים ומיוחד. עוד בימי קדם שימש הבבונג לרפואה, וגם כיום נעשה בו שימוש ברפואה הטבעית והמודרנית.

הבבונג מכיל ריכוז שמן אתרי המופק בזיקוק מיוחד והוא בעל תכונות חיטוי נגד חיידקים ומזיקים אחרים. חליטת פרחי בבונג מיובשים נחשבת כמועילה בטיפול כקומפרסים לעיניים דלוקות ועייפות, בעיות עיכול, כאבי מחזור, כאבי ראומטיזם, צרבת וגזים. הבבונג נחשב כמרגיע, עוזר לטיפול בבעיות שינה ובשחרור שרירים.

בבונג הגדל בר בישראל הוא צמח מוגן על פי החוק.

## גלריה

קובץ:Islandia, flora (1981) 14.jpg
קובץ:La camomile.jpg
קובץ:Pétardos amarillos.jpg
קובץ:Verbänderung an der Blüte einer Färberkamille.jpg
קובץ:182 Matricaria chamomilla L.jpg|איור בוטני של בבונג דו-גוני
קובץ:Matricaria chamomilla sl11.jpg
קובץ:Matricaria chamomilla sl10.jpg
קובץ:Fujeirah north 1501200713048 Matricaria aurea.jpg|בבונג זהוב
קובץ:Fujeirah north 1501200713049 Matricaria aurea.jpg|בבונג זהוב
קובץ:Matricaria discoidea kz08.jpg|*Matricaria discoidea*
קובץ:20160514Matricaria discoidea1.jpg|*Matricaria discoidea*


## קישורים חיצוניים

*מידע על קמומיל צמח מרפא באתר מד פורטל

## הערות שוליים

קטגוריה:טקסונים שתוארו בידי קארולוס לינאוס
קטגוריה:צמחים שתוארו ב-1753
קטגוריה:מורכבים
קטגוריה:צמחי מרפא
קטגוריה:תבלינים
Super Nintendo Entertainment System

**Super Nintendo Entertainment System** (ראשי תיבות: **SNES**), אשר מוכרת במיוחד גם בשם **סופר נינטנדו** (Super Nintendo), היא קונסולת משחקים מהדור הרביעי שפותחה על ידי נינטנדו. לקונסולה יצא מגוון רחב של משחקים, כמו Super Mario World, שהוא המשחק הנמכר ביותר לקונסולה עם 20.6 מיליון עותקים. היה לה מפרט טכני מתקדם יחסית לזמן השקתה (21 בנובמבר 1990), עם מעבד Ricoh5A22 שפעל במהירות של 3.57 מגה הרץ ושבב אודיו איכותי שפותח על ידי בכיר בחברת סוני, קן קוטרגי. הקונסולה תמכה גם ברינדור תלת־ממדי בסיסי באמצעות כרטיסים גרפיים שנמצאו בחלק מהמשחקים.

יכולות הרנדור בתלת-ממד של הקונסולה השתלמו כיוון שנינטנדו יכלה לפתח את המשחק Stunt Race FX שנבנה מפוליגונים (מצולעים לבניית מודלים בתלת-מימד) והוא נחשב לאחד מהמשחקים האיכותיים של הקונסולה שניצל את יכולות החמורה שלה עד תום, מה שגם היה ב-Donkey Kong Country.

הקונסולה הייתה דומה בגרפיקה לגיים בוי אדוונס (הקונסולה הניידת של נינטנדו שיצאה ב-2001), במובן שיצאו גרסאות של משחקי SNES לקונסולה הניידת. ה-SNES מכרה 49.10 מיליון יחידות בכל העולם, בהשוואה לקונסולה המתחרה של סגה, מגה דרייב (30.75 מיליון יחידות), וייצור הקונסולה נפסק ב-25 בספטמבר 2003.

## בישראל
הסופר נינטנדו יצאה בישראל על ידי באג מולטיסיסטם. משתמשים בקונסולה הזאת בחלק מהפרקים של זומביט כמו למשל בפרק 4 בו שיחקו במשחק סופר מריו וורלד, אך לעומת זאת הסופר נינטנדו לא היה פופולרי במיוחד כמו קונסולות אחרות שהובאו לארץ כגון המגה דרייב והמגאסון, המגאסון שהיה חיקוי של ה-NES היה פופולרי במיוחד בארץ בעיקר בגלל מחירו הזול קונסולות אחרות שנמכרו בארץ כמו ה-NES והסופר נינטנדו היו ידועים במחירים היקר.

## תאימות עם הקונסולות הניידות
לקונסולה סופר נינטנדו יצא גם תוסף בשם "The Super Game Boy" שיכול היה להציג משחקים מכרטיסיות המשחק של הקונסולה הניידת של החברה- הגיים בוי (GAME BOY) ולהציגם על המסך הגדול ואף כלל אפשרויות לשיפור התמונה המתקבלת באמצעות צביעתה בצורה אוטומטית בעזרת אחת מ 4 ערכות צבעים. חברת נינטנדו לא יצרה תוסף כמו זה עד לשנת 2003 עם יציאת "הגיים בויי פלייר" (The Game Boy Player) שנועד לקונסולת הגיים קיוב (GAMECUBE).

לתוסף יצאה גם גרסה שנייה ומשופרת בשם " 2 The Super Game Boy" שיצא בצורה בלעדית לגרסה היפנית של הסופר נינטנדו (the Super Famicom)



## חידוש הקונסולה בגרסה קלאסית
בשנת 2017 הוציאה Nintendo גרסה מחודשת של הקונסולה בשם: "Super Nintendo Entetament System Classic" אשר כללה 20 משחקים אשר בנויים בתוך הקונסולה ללא אפשרות להוסיף משחקים נוספים, רשימת המשחקים כללה את הבאים:
* Contra III: The Alien Wars
* Donkey Kong Country
* Kirby Super Star
* Kirby's Dream Course Secret of Mana
* Street Fighter II Turbo: Hyper Fighting
* Super Mario Kart
* Super Mario World
* Final Fantasy III
* Super Castlevania IV
* EarthBound
* F-ZERO
* Mega Man X
* Star Fox
* Star Fox 2
* Super Ghouls 'n Ghosts
* Super Mario RPG: Legend of the Seven Stars
* Super Metroid
* Super Punch-Out!!
* The Legend of Zelda: A Link to the Past
* Yoshi's Island
## ראו גם
*משחקי סופר נינטנדו

## קישורים חיצוניים

## הערות שוליים

קטגוריה:קונסולות משחקים
קטגוריה:נינטנדו
קטגוריה:מכשירים שהושקו ב-1990
מכלית

ממוזער|320px|מכלית נפט
**מכלית** היא אונייה הנושאת מטען נוזלי גדול בתפזורת. סוגים עיקריים של מכליות הם: מכלית נפט, מכלית כימיקלים ומכלית גז טבעי מעובה.

רוב מוחלט של המכליות הן מכליות נפט המשמשות להעברת נפט מסביב לעולם והן משלימות את צינורות הנפט הגולמיים במערך התובלה העולמי של הנפט. מכליות ענק הן הספינות הגדולות ביותר בעולם. מכליות נפט עשויות להגיע לממדים עצומים ולאורך של למעלה מ-400 מטרים, למכליות כאלה מקובל לקרוא **מכליות על**.

מכליות גרמו מספר פעמים לאסונות סביבתיים כאשר הן טבעו ליד חופים וגרמו לדליפות דלק. דליפה כזו של המכלית אקסון ואלדז גרמה לנזק סביבתי רב בחופי אלסקה.

נהוג לסווג את המכליות לפי כושר הנשיאה שלהן:
* VLCC - *Very Large Crude Carrier*, מעל 200,000 טון.
* SUEZMAX - אוניות שיכולות לעבור דרך תעלת סואץ, 125,000 - 200,000 טון.
* AFRAMAX - Am. Freight Rate Assoc - אוניות אמריקאיות היכולות לשאת בין 80,000 - 125,000 טון.
* פנמקס - אוניות שיכולות לעבור דרך תעלת פנמה, 50,000 - 79,000 טון.
* MR - *Medium Range* (גודל בינוני), 38,000 - 50,000 טון.
* GP - *General Purpose* (לשימוש כללי), מתחת ל-38,000 טון.

## ראו גם
*התבקעות מכליות נפט
* מכלית , באתר "שער לים - הובלה ימית".
## קישורים חיצוניים

* 
* 

*
קטגוריה:נפט
סאסי מעתוק הכהן יהונתן

הרב **סאסי מעתוק הכהן יהונתן** (1832–1905) רב ממשפחת כהן יהונתן, כונה בשם ה**מהרס"ך**.

## ביוגרפיה
נולד בשנת 1832, ולמד אצל מספר רבנים, מהם הרב יצחק צדיקא והרב מנחם מאזוז עד שהוסמך לרבנות. התגורר בג'רבה שבתוניסיה.  כשגדל, הוא התמנה לדיין, ולעיתים קרובות הוא התווכח עם עמיתיו הדיינים בשאלות מרובות, שלהם לפעמים הדיינים האחרים לא מצאו תשובות. הוא היה אחד משלושת הדיינים המפורסמים ביותר בג'רבה, וכפי שהיה נהוג, הוא מינה בעת זקנתו דיין מקרוביו שהיה אמור לרשת אותו. הרב סאסי מעתוק מינה את בן אחיו, הרב ציון כהן יהונתן (מחבר "שערי ציון") לדיין במקומו. הרב סאסי מעתוק נפטר ביום שישי, ב-3 בנובמבר 1905. על מצבתו של רב סאסי מעתוק מופיע הספד בסגנון של קינה, שנכתב על ידי הרב משה כלפון כהן, אשר דאג להוציא לאור בדפוס חלק מכתבי-היד שלו.

## תלמידיו

* רבי משה זקן מאזוז

## חיבוריו
***ברכת ה**' - ספר העוסק בתלמוד, על מסכת ברכות, מסכת ביצה, מסכת סוכה ומסכת שבת.
***זכות יצחק** - ספר נוסף העוסק בתלמוד, על מסכת גיטין ומסכת נדרים.
***שו"ת זרע דוד**

## קישורים חיצוניים
*
* 

קטגוריה:רבנים תוניסאים
קטגוריה:רבנים ג'רבאים
קטגוריה:יהודים הקבורים בתוניסיה
קטגוריה:מחברי ספרי שו"ת
קטגוריה:מחברי ספרי חידושים על התורה
קטגוריה:ילידי 1832
קטגוריה:נפטרים ב-1905
טסאם

**טְסָאם** הוא ריקוד מסכות מונגולי מסורתי שמטרתו לגרש רוחות. זהו ריקוד תיאטרלי, בו מגלמים הרקדנים דמויות של גיבורים, שדים וחיות. אפיון הדמויות מתבטא באמצעות צורת הריקוד, המוזיקה המתלווה אליו, ובאמצעות עיצוב התלבושת וצבעיהן.

הטסאם הוא מרכיב באמנות הנקראת "דויגָאר", אחת מעשר החוכמות בפילוסופיה ההודית. הריקוד הובא למונגוליה במאה ה-8 על ידי הקדוש ההודי לובון באדאמונג'אי, שהוזמן לקדש את המקדש הבודהיסטי הראשון במדינה, סאיאם. מאותה תקופה הטסאם היה חלק מהטקסים המונגוליים המסורתיים, ונעשה פופולרי ביותר במאה ה-16. עד סוף, קיימו 500 מתוך 700 המנזרים הבודהיסטיים במונגוליה את הטקס, כל אחד בגרסה משלו.

בעבר היו קיימים שני סוגי טסאם: הטסאם המדבר, "מִיל בּוגדו", שכבר חלף מן העולם, וה"גסר טסאם". אחד מריקודי הגסר טסאם הפופולריים ביותר הוא ה"ארלג נומון חאן טסאם" הנקרא גם "חורי טסאם". ריקוד זה, שבוצע לראשונה ב-1811, כלל למעלה מ-20 רקדנים וכ-108 תלבושות שונות, ובוצע ביום השמיני של החודש הראשון של הקיץ.

הטסאם היה נפוץ בעבר גם בהודו, נפאל, סין ובהוטן, אך כמעט ונעלם בעקבות השפעות מערביות מהפכת התרבות בסין ורדיפות הנזירים תחת שלטונו של צ'ויבלסאן במונגוליה. כיום מנסה ממשלת מונגוליה לחדש את המסורת בעזרת נזירים ששרדו את הרדיפות.

## ראו גם
* תרבות מונגולית

## קישורים חיצוניים
* ריקוד הטסאם באתר הרשמי של לשכת התיירות המונגולית
* תמונות

קטגוריה:מונגוליה: תרבות
קטגוריה:מונגוליה: היסטוריה
קטגוריה:שדים
ציון כהן יהונתן

הרב **ציון כהן יהונתן** (ה'תרל"ב, 1872 – כ"ו באב ה'תרצ"א, 9 באוגוסט 1931) היה ראב"ד האי ג'רבה שבתוניסיה.

## ביוגרפיה
הרב ציון, בנו של שושן כהן יהונתן ובן אחיו של הרב סאסי מעתוק הכהן יהונתן ממשפחת כהן יהונתן, נולד והתגורר בג'רבה שבתוניסיה. אביו כלכל אותו כדי שיוכל לפנות את זמנו ללימוד והתעלות בתורה.

למד שחיטה מהרב בנימין חדאד (השוחט של הרובע הגדול - "חארה צגירה"). בגיל 25 נתמנה הרב ציון לדיין בג'רבה על ידי דודו הרב סאסי מעתוק, ובגיל 40 הוא נתמנה לראב"ד בג'רבה, והיה בתפקיד זה עד מותו בחוליו ב-1931. חיבר את הספרים "שערי ציון" ו"ציון במשפט תפדה", שעל שמם נקרא לפעמים. היה חותם בשם **צ"ב ש"ך** (ציון בן שושן כהן).

הרב ציון תואר כרב גאון שמעלותיו עיון ישר, סברה ישרה, פיקחות וענווה. הרב חיים חורי העיד עליו: "רב מובהק ומופלא בעיונו ובענוונותו הוא מורנו הרב". סופר עליו שהיה מתמיד גדול ושלמד את כל התלמוד שלוש פעמים בעיון.

קבע שיעורי תורה (שמם המפורסם היה "ארבע אמות הלכה") רבים, שמקומם היה בביתו של הרב או בישיבת דודו הרב סאסי מעתוק.

לרב ציון הייתה משפחה מרובת ילדים (שבעה בנים ושתי בנות), וכל בניו היו תלמידי חכמים. גדול האחים הוא הרב דוד הכהן יהונתן, וצעיר האחים הוא הרב יוסף הכהן יהונתן.

הרב ציון כהן יהונתן נפטר ממחלתו ב-1931 ונקבר בג'רבה. בשנת 2010 הועלו עצמותיו ארצה על ידי צאצאיו, והובאו לקבורה במושב ברכיה.

## ספריו
ספריו יצאו לאור רק לאחר מותו.
* "ציון במשפט תפדה" - ספר חידושים על פרשת השבוע ועל פרקי אבות בשלושה חלקים.
* "שערי ציון" - חידושי המחבר על הש"ס.
* "שו"ת שיבת ציון" – שו"ת על ארבעה חלקי שולחן ערוך
חלק א' של הספר "ציון במשפט תפדה" יצא לאור בארץ בהדפסה מחודשת בשנת 1995. שני חלקיו הנוספים של הספר עתידים להיות מודפסים. הספר "שערי ציון" יצא לאור בארץ בהדפסה מחודשת בשנת 2000.

## קישורים חיצוניים
* 
* 
* , , 
* 
* 

## הערות שוליים

קטגוריה:אישים שהועלו לקבורה בשנית בארץ ישראל
קטגוריה:רבנים אורתודוקסים
קטגוריה:רבנים ג'רבאים
קטגוריה:תוניסאים שנולדו ב-1872
קטגוריה:נפטרים ב-1931
קטגוריה:אישים הקבורים במושבים
יוסף הכהן יהונתן

הרב **יוסף (ואזיפה) הכהן יהונתן** (1907 - י"ד בסיוון ה'תשט"ז, 24 במאי 1956) הוא רב ממשפחת כהן יהונתן, בן זקונים לרב ציון כהן יהונתן, באי ג'רבה בתוניסיה.

הרב יוסף היה אמיד בנכסים, ועבודתו הייתה צורפות של תכשיטים. הוא החזיק בעזרת כספו ישיבות ותלמידי חכמים רבים, והכין שיעורי תורה רבים לציבור הרחב. בזמן גזירת הזהב של הגרמנים, הביא 15 קילוגרמים של זהב מתוך ה50 שהגרמנים ביקשו, כדי להציל את הקהילה מהצרה. רצו למנות את רבי יוסף במקום אביו כדיין, אך בגלל ענוותנותו, סירב. 

הרב יוסף הכהן יהונתן כתב הגהות לספר "שערי ציון" של אביו, והוא חתם על זה בחתימה: **וכ"ה ס"ט**, שפירושה - וזיפה כהן סיפי טב. כתב עוד ספרים רבים, אך רובם נשרפו בשריפה.

חיבוריו שנותרו:
* שו"ת שנדפס בסוף הספר - יד דוד (שנכתב על ידי אחיו - הרב דוד הכהן יהונתן)
* "לספר בציון" - דרושים ונאומים

קטגוריה:רבנים אורתודוקסים
קטגוריה:רבנים תוניסאים
קטגוריה:רבנים ג'רבאים
קטגוריה:ילידי 1907
קטגוריה:נפטרים ב-1956
כידון

ממוזער|120px|כידון הטלה רומי
**כידון** הוא שם של קבוצה רחבה של נשקי מוט. כידונים הם מוטות באורכים שונים, לרוב מעץ, שבקצה שלהם נמצא חוד. אין קו הפרדה ברור בין חנית שמשמשת לרוב נשק לקרב-פנים-אל-פנים לכידון שנועד בדרך כלל להטלה, אולם רוב הכידונים קצרים וקלים מהחנית.

הכידונים הראשונים היו בשימוש על ידי האדם הקדמון ובדרך כלל היו מקלות עץ שחודם חוזק במדורה. הכידון שוכלל בתקופת האבן המאוחרת, כשהתחילו להוסיף חוד מעצמות, צור ואבנים אחרות למקל עץ. 

באירופה הכידונים הגיעו לשיאם בעת העתיקה, אך עם הזמן פחת השימוש בהם לטובת קשתות שונות וחניתות. הכידונים היו מקובלים באמריקה, אפריקה, אוסטרליה ומקומות אחרים עד העת החדשה.

הכידון מופיע גם בתנ"ך בשמואל א כאשר מתוארת יציאתם למלחמה של עם ישראל בפלשתים. שריונו של גוליית כלל גם כידון נחושת שהונח בין כתפיו.

## כידונים פרה היסטוריים
אחת מטכניקות ייצור הכידונים בתקופה זו הייתה לחבר את החוד בצורה רופפת, כך שהתנתק ונשבר בתוך בשרו של המותקף וגרם לנזק וכאב נוספים. 

## ראו גם
*פילום - כידון רומאי
*כידון רובה
*חנית
*רומח
*הטלת כידון

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נשקי מוט
קטגוריה:נשק הטלה
מאט רידלי

**מאט רידלי** (באנגלית: **Matt Ridley**; נולד ב-7 בפברואר 1958) הוא, זואולוג וסופר בריטי. חבר בית הלורדים בבריטניה. 

נולד למשפחת אצולה, אביו היה ויקונט ודודו חבר פרלמנט מהמפלגה השמרנית. הוא למד בבית הספר הפרטי איטון ולאחר מכן למד זואולוגיה במגדלן קולג' באוניברסיטת אוקספורד וסיים בהצטיינות (first class honours). באוניברסיטה זו השלים את הדוקטורט שלו בזואולוגיה אודות הזדווגות הפסיונים. 

לאחר לימודיו פתח בקריירה בעיתונאות מדעית. הוא הועסק ככתב מדעי בכמה עיתונים חשובים, בהם והאקונומיסט והדיילי טלגרף.

נכון לינואר 2007 מכהן רידלי כיו"ר המרכז הבינלאומי לחיים, פארק מדע, הנמצא בעיר הבריטי ניוקאסל. הוא מתגורר באנגליה יחד עם אשתו, המדענית הניה הרלברט.

## עמדותיו
בספריו מסביר רידלי את הרעיונות שצמחו מהגנים וממהפכת הביולוגיה.

## ספריו
רידלי כתב חמישה ספרים חשובים ומאוד פופולריים:
* המלכה האדומה (*The Red Queen*) – מין ואבולוציה של הטבע האנושי
* מוצא המידות הטובות (*The Origins Of Virtue*) (תורגם לעברית על ידי עמוס כרמל, כנרת זמורה-ביתן דביר)
* הגנום (*Genome*) – אוטוביוגרפיה של המין האנושי ב-23 פרקים (תורגם לעברית על ידי עמנואל לוטם, כנרת זמורה-ביתן דביר)
* האב, הבן והגן (*Nature Via Nurture*) (תורגם לעברית על ידי אוריאל גבעון, כנרת זמורה-ביתן דביר)
* האופטימיסט הרציונלי – למה המאה ה-21 תהיה טובה יותר? (תורגם לעברית על ידי עדי מרקוזה-הס, כנרת זמורה-ביתן דביר)

## קישורים חיצוניים

* 

* 
* 

קטגוריה:סופרים בריטים
קטגוריה:מדענים בריטים
קטגוריה:חברי האגודה המלכותית לספרות
קטגוריה:בוגרי איטון קולג'
קטגוריה:בריטים שנולדו ב-1958
אולם המוזיקה רדיו סיטי

שמאל|ממוזער|220px|אולם המוזיקה של רדיו סיטי - מבט מבחוץ
**אולם המוזיקה רדיו סיטי** (באנגלית: **Radio City Music Hal**l; הממוקם במרכז רוקפלר בניו יורק, הוא אחד מאולמות המופעים הידועים ביותר בארצות הברית. האולם נפתח להופעות ב-27 בדצמבר 1932, ובו מוצג, החל משנת 1933, מופע חג המולד המסורתי בהשתתפות להקת רקדניות המכונות ה"רוקטס".

האולם תוכנן על ידי דונלד דסקי בסגנון אר דקו. באולם 5,933 מושבים, ובעת פתיחתו היה אולם המופעים המקורה הגדול בעולם.
באולם נמצא אולם הקולנוע הגדול בעולם.

הבמה הגדולה של האולם, שעומקה 20 מטרים ורוחבה 44 מטרים, נבנתה תוך שימוש במיטב הטכנולוגיה של התקופה. מעליות הבמה היו כה מתוחכמות, שלאחר שנבנתה הבמה השתמשו בתוכניות הבמה על מנת לבנות את המעליות של נושאות המטוסים של ארצות הברית במלחמת העולם השנייה. יש אומרים שמשך כל המלחמה שמרו על הבמה חיילי חיל הים על מנת לוודא שלא יתגלו מפרטי התכנון של הבמה. האולם אירח גם טקסים טלוויזיוניים, ביניהם ניתן למנות את פרסי הווידאו קליפים של MTV, פרסי הגראמי, טקס פרסי אמי לבידור בשעות היום, ופרס טוני.

מקור שם האולם הוא שמו של אחד השוכרים הראשונים של בניין זה במרכז רוקפלר - איגוד הרדיו של ארצות הברית.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אולמות קונצרטים
קטגוריה:ניו יורק: מבנים בסגנון האר דקו
קטגוריה:מנהטן: מבנים
קטגוריה:השדרה החמישית
קטגוריה:זוכי פרס טוני לשם כבוד
קטגוריה:מרכז רוקפלר
קלוד כהן-טנוג'י

**קלוד כהן־טנוג'י** (בצרפתית: **Claude Cohen-Tannoudji**; נולד ב-1 באפריל 1933) הוא פיזיקאי יהודי-צרפתי, זוכה פרס נובל לפיזיקה, לשנת 1997. אחד החוקרים הבולטים בתחום האופטיקה הקוונטית.

## קורות חיים
כהן־טנוג'י נולד לאברהם כהן־טנוג'י ושרה לבית סבאח בקונסטנטין באלג'יריה הצרפתית. מוצאה של משפחתו הוא מטנג'יר שבמרוקו הספרדית (וזה מקור "טנוג'י" שבשם משפחתו), והיא הגיעה לאלג'יריה דרך תוניסיה. כהן־טנוג'י מעיד כי למד מאביו את מה שהוא רואה כמאפייני היסוד של המסורת היהודית: חקר, לימוד ושיתוף הידע. הוא למד בבית ספר יסודי ותיכון באלג'יריה, ובשנת 1953 עבר לפריז כדי ללמוד ב"אקול נורמל סופרייר", ושם למד עד 1957. בתחילת לימודיו נמשך למתמטיקה, אך אישיותו הכובשת של מורהו לפיזיקה, אלפרד קסטלר (חתן פרס נובל לפיזיקה לשנת 1966), גרמה לו לבחור בפיזיקה.

בשנת 1958 נישא לז'קלין לבית ואיירט (Veyrat), מורה לפיזיקה ולכימיה בבית ספר תיכון, ונולדו להם שלושה ילדים. בנם הבכור, אלן, נפטר ממחלה בשנת 1993.
לקלוד אח בשם ז'יל, פיזיקאי אף הוא. בנו של ז'יל, דניז, הוא היסטוריון, אשר כתב, בין היתר, חיבור היסטורי מקיף, המתעד את תולדות משפחת כהן-טנוג'י מאז רב ישמעאל כהן טנוג'י, לפני כ-400 שנה.

כהן־טנוג'י התגייס לצבא צרפת, ושירת בו במשך 28 חודשים. חלק משירותו עשה ביחידה מדעית. בשנת 1960 חזר להשלמת לימודי המחקר שלו, ובשנת 1962 הגיש את הדוקטורט שלו בפיזיקה בהדרכת אלפרד קסטלר וז'אן בוסל. עם תום לימודיו, קיבל משרת הוראה באוניברסיטת פריז. כתוצאה מפעילות הוראה זו כתב את הספר "מכניקת הקוונטים" (יחד עם שני עמיתים), הנחשב לספר לימוד מרכזי בתחום זה.

בשנת 1973 התמנה לפרופסור ב-קולז' דה פראנס, שהוא מוסד לימודים שהכניסה אליו פתוחה לכל, והפרופסורים בוחרים נושאי לימוד כראות עיניהם. בעקבות פעילות זו חיבר (עם עמיתים) ספרים העוסקים באלקטרודינמיקה קוונטית ובאופטיקה קוונטית.

החלק הידוע יותר בעבודתו הוא פיתוח טכניקה לקירור ולכידה של אטומים באמצעות לייזר. על עבודתו זו זכה בפרס נובל לפיזיקה בשנת 1997 יחד עם סטיבן צ'וּ וויליאם פיליפס.

## קישורים חיצוניים

* Claude Cohen-Tannoudji, דף הבית
* 

קטגוריה:פיזיקאים יהודים צרפתים
קטגוריה:זוכי פרס נובל לפיזיקה
קטגוריה:זוכי פרס נובל יהודים צרפתים
קטגוריה:יהודים אלג'יראים
קטגוריה:ניצולי השואה: אלג'יריה
קטגוריה:ילדים בשואה: אלג'יריה
קטגוריה:סגל קולז' דה פראנס
קטגוריה:צרפתים חברי האקדמיה הלאומית למדעים של ארצות הברית
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים חברי האקדמיה הצרפתית למדעים
קטגוריה:יהודים חברי האקדמיה הרוסית למדעים
קטגוריה:חברי החברה הפיזיקאית האמריקאית
קטגוריה:בוגרי אקול נורמל סופרייר
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:זוכי פרס הארווי
קטגוריה:יהודים זוכי מדליית הזהב של CNRS
קטגוריה:חברי האקדמיה אירופיאה
קטגוריה:צרפתים שנולדו ב-1933